Diari Oficial de la Generalitat Valenciana


Sumari del DOGV 7060, del 04-07-2013 (2013/6631)

Subhasta d'un bé immoble a Sagunt.
----------------------------------

### Dades del document

Número de DOGV
:   7060

Data del DOGV
:   04-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6631


Organisme emissor
:   Notaria de Francisco Blanco Moreno

Tipus de document
:   Subhasta

Subhasta d'un bé immoble a Sagunt. [2013/6631]  
Francisco Blanco Moreno, notari del Col·legi de València, amb residència a Sagunt, faig saber:  
Que en la meua notaria, sítia al Port de Sagunt, avinguda 9 d'octubre, 44, B, primer, es tramita la venda extrajudicial, de conformitat amb l'article 129 de la Llei Hipotecària, de la següent finca hipotecada:  
Urbana. Casa sítia al Port de Sagunt, carrer de Cánovas del Castillo, número sis. Es compon de planta baixa amb una vivenda (130 metres quadrats), a la qual s'accedix a través del portal d'accés al pis alt, i garatge, magatzem i celobert (77 metres quadrats), i pis alt destinat a vivenda (190 metres quadrats) al qual s'accedix per escala independent que dóna a l'esquerra mirant a la fatxada i cobrix l'edificació terrassa xafable. Superfície solar de dos-cents set metres quadrats. Limita: dreta entrant, Teodoro Ramos; esquerra, María Ballester Nortes i Antonio Verdugo Morillas, abans casa de Juan Molinero García; i esquenes, Construcciones y Promociones La Porteña 24, Sociedad Limitada, abans Zoilo Vivanco Ortiz.  
Inscripció: Registre de la Propietat de Sagunt U, tom 2606, llibre 818, foli 197, finca 710, inscripció vint-i-setena.  
Referència cadastral. 9375537PO5346T9137DM.  
Es procedix a la subhasta de la finca i es fan saber les seues condicions:  
Tindrà lloc en la meua notaria. De conformitat amb l'article 12 del Reial Decret Llei 6/2012, de 9 de març, se celebrarà una única subhasta el dia 31 de juliol de 2013, a les 11.00 hores, i el tipus de base serà el de cinc-cents huitanta-huit mil dos-cents huitanta-cinc euros i seixanta cèntims d'euro (588.285,60 €).  
De conformitat amb l'esmentada disposició legal:  
- Si es presentaren postures per un import igual o superior al 70 per cent del tipus esmentat, s'entendrà adjudicada la finca a qui presente la millor postura.  
- Quan la millor postura presentada fóra inferior al 70 per cent del tipus de subhasta, podrà el deutor presentar, en el termini de 10 dies, tercer que millore la postura, i oferir quantitat superior al 70 per cent del valor de taxació o que, encara inferior a l'import esmentat, resulte prou per a aconseguir la completa satisfacció del dret de l'executant.  
- Transcorregut l'expressat termini sense que la deutora presente esta tercera, el creditor podrà demanar, dins del termini de cinc dies, l'adjudicació de la finca per import igual o superior al 60 per cent del valor de taxació.  
- Si el creditor no fera ús de la mencionada facultat, s'entendrà adjudicada la finca a qui haja presentat la millor postura, sempre que la quantitat que haja oferit supere el 50 per cent del valor de taxació o, si és inferior, cobrisca, almenys, la quantitat reclamada per tots els conceptes.  
- Si en l'acte de la subhasta no haguera cap postor, podrà el creditor, en el termini de 20 dies, demanar l'adjudicació per import igual o superior al 60 per cent del valor de taxació.  
La documentació i el certificat del registre a què es referixen els articles 236.a i 236.b del Reglament Hipotecari es poden consultar en la notaria, de dilluns a divendres de 10.00 a 14.00 hores. S'entendrà que tot licitador accepta com a suficient la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus de subhasta, per mitjà de xec bancari a nom del notari. Podran fer-se postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor, l'acabament a favor d'este o d'un creditor posterior es podrà fer a qualitat de cedir a un tercer.  
  
Sagunt, 18 de juny de 2013.- El notari: Francisco Blanco Moreno.